CELEX: 
Language: sl
Date: 2021-06-17 00:00:00
Title: DELEGIRANA UREDBA KOMISIJE (EU) …/… o spremembi Direktive 2003/87/ES Evropskega parlamenta in Sveta glede izključitve dohodnih letov iz Združenega kraljestva iz sistema EU za trgovanje z emisijami

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Sistem Unije za trgovanje z emisijami (v nadaljnjem besedilu: EU ETS) zajema odhodne lete z letališč v Evropskem gospodarskem prostoru (v nadaljnjem besedilu: EGP) in dohodne lete iz tretjih držav, za katere velja člen 25a Direktive 2003/87/ES. S členom 25a se na Komisijo prenesejo izvedbena pooblastila, ki omogočajo, da se izključijo leti iz letalskih dejavnosti iz Priloge I in da se tako zagotovi optimalno medsebojno delovanje sistema Unije in ukrepov tretjih držav za zmanjšanje vpliva letov na podnebne spremembe. Čeprav je bilo v letu 2008 pričakovano, da bi morali biti ukrepi tretjih držav enakovredni
                  1
               , se s poznejšimi spremembami Direktive 2003/87/ES ta raven pričakovanj ni potrdila
                  2
               , področje uporabe EU ETS pa je trenutno omejeno na lete znotraj EGP do konca leta 2023, razen v primeru sklenjenega sporazuma
                  3
               . 
            
            
               Evropska unija ter Združeno kraljestvo Velika Britanija in Severna Irska sta decembra 2020 sklenila sporazum
                  4
               . Sklenitev Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) je Unija odobrila na podlagi Sklepa Sveta (EU) 2021/689
                  5
               . Sporazum določa, da obseg sistema Unije za oblikovanje cen ogljika zajema odhodne lete iz Evropskega gospodarskega prostora v Združeno kraljestvo
                  6
               . Poleg tega je EU decembra 2020 predložila posodobljen nacionalno določen prispevek v okviru Pariškega sporazuma za zmanjšanje emisij v celotnem gospodarstvu do leta 2030 za vsaj 55 % v primerjavi z ravnmi iz leta 1990
                  7
               . V navedeno zavezo je vključeno civilno letalstvo, vključno z emisijami iz odhodnih letov, ki se začnejo v EU, kar je v skladu z nadaljnjo ureditvijo odhodnih letov in izjemo dohodnih letov iz te uredbe. 
            
            
               Direktiva 2003/87/ES se uporablja ne glede na državljanstvo letalskega prevoznika in načeloma – ob upoštevanju člena 28a(1) glede „emisij iz letov na letališča v državah zunaj EGP in z njih“ do 31. decembra 2023, ob upoštevanju člena 28a(7) in pregleda iz člena 28b – zajema lete, ki vzletajo ali pristajajo na letališču na ozemlju države članice. Enaka obravnava operaterjev zrakoplovov na vseh progah je bistvenega pomena za preprečevanje izkrivljanja konkurence. Sporazum med Evropsko unijo in Združenim kraljestvom ohranja enako obravnavo operaterjev zrakoplovov na progah, pri čemer EU ureja odhodne lete v Združeno kraljestvo
                  8
               , Združeno kraljestvo pa je v svojem sistemu določanja cen ogljika odgovorno za lete iz Združenega kraljestva v EGP
                  9
               . 
            
            
               V skladu s Sporazumom ta uredba iz EU ETS izvzema lete z letališč v Združenem kraljestvu na letališča v EGP. 
            
            
               Enak pristop je bil uporabljen pri sporazumu med Evropsko unijo in Švico o povezovanju njunih sistemov trgovanja z emisijami, ki je je bil dosežen decembra 2015, podpisan pa 23. novembra 2017
                  10
                (v nadaljnjem besedilu: sporazum o povezovanju s Švico). Sporazum o povezovanju s Švico ohranja enako obravnavo operaterjev zrakoplovov na vseh progah, pri čemer EU ureja odhodne lete v Švico, Švica pa je odgovorna za lete iz Švice v EGP. V skladu s sporazumom o povezovanju s Švico je Komisija sprejela delegirani akt v zvezi z izvzetjem dohodnih letov iz Švice iz EU ETS, in sicer od 1. januarja 2020
                  11
               . 
            
            
               Kar zadeva vplive na okolje, se za dodatne emisije ogljikovega dioksida (CO2) iz letalstva, ki so zajete v oblikovanju cen ogljika z vključitvijo letov EGP–Združeno kraljestvo, šteje, da znašajo približno 17,5 milijona ton na podlagi ravni iz leta 2019 in so porazdeljene enakomerno med prihodne in odhodne lete. 
            
            
               Priloga I k direktivi 2003/87/ES se spremeni, da se spremeni njeno področje uporabe v zvezi z dohodnimi leti iz Združenega kraljestva.
            
            
               2.POSVETOVANJA PRED SPREJETJEM AKTA
            
            
               12. marca 2021 je bil opravljen sestanek v okviru strokovne skupine za podnebne spremembe, na katerem so sodelovali predstavniki držav članic. Pripombe, ki jih je izrazila strokovna skupina, so bile upoštevane pri pripravi osnutka delegiranega akta. Poleg tega so se na portalu za boljše pravno urejanje štiri tedne, in sicer med 19. aprilom in 17. majem 2021, prek spleta zbirale povratne informacije o besedilu delegirane uredbe. Prejeta sta bila dva prispevka (eden od državljana in eden od poslovnega združenja). Ob upoštevanju povratnih informacij državljana je bilo besedilo spremenjeno v smeri spolno nevtralnejšega jezika. Pripombe poslovnega združenja so bile širše od vsebine tega delegiranega akta in se bodo v navedenem okviru ustrezno upoštevale. Po sprejetju bosta Evropski parlament in Svet dva meseca skrbno preverjala delegirano uredbo.
            
            
               3.PRAVNI ELEMENTI DELEGIRANEGA AKTA
            
            
               Uredba se šteje za ustrezen instrument in delegirana uredba iz člena 25a ureja naslednje:
            
            
               Člen 1
            
            
               Ta člen spreminja Prilogo I k Direktivi 2003/87/ES, da se operaterje zrakoplovov izvzame iz obveznosti predaje pravic za dohodne lete z letališč v Združenem kraljestvu na letališča v EGP. V skladu z Uredbo (EU) 2017/2392 se pravice ne izdajajo za te dohodne lete.
            
            
               Člen ohranja stabilnost v zvezi z vključenostjo operaterjev zrakoplovov v EU ETS, tako da pojasnjuje, da na določbe, ki vsebujejo pragove za vključitev, ne vpliva izključitev dohodnih letov iz Združenega kraljestva s področja uporabe sistema EU ETS.
            
            
               DELEGIRANA UREDBA KOMISIJE (EU) …/…
            
            
               z dne 17.6.2021
            
            
               o spremembi Direktive 2003/87/ES Evropskega parlamenta in Sveta glede izključitve dohodnih letov iz Združenega kraljestva iz sistema EU za trgovanje z emisijami
            
         
         
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES
                  12
                ter zlasti drugega pododstavka člena 25 a(1) Direktive,
            
            
               ob upoštevanju naslednjega:
            
            
               (1)S členom 25a Direktive 2003/87/ES se na Komisijo prenese pooblastilo, da sprejme določbe za izključitev letov, ki prihajajo iz tretje države, iz sistema Unije za trgovanje z emisijami (EU ETS). Take določbe bi morale zagotoviti optimalno medsebojno delovanje sistema EU za trgovanje z emisijami in ukrepov tretje države za zmanjšanje vpliva letalstva na podnebne spremembe.
            
            
               (2)Unija ter Združeno kraljestvo Velika Britanija in Severna Irska sta decembra 2020 sklenila sporazum
                  13
               . Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) je Unija podpisala na podlagi Sklepa Sveta (EU) 2020/2252
                  14
               , odobrila pa ga je na podlagi Sklepa Sveta (EU) 2021/689
                  15
               . Sporazum se je začasno uporabljal do začetka veljavnosti 1. maja 2021
                  16
               . Sporazum določa, da mora imeti vsaka pogodbenica vzpostavljen učinkovit sistem oblikovanja cen ogljika, ki zajema letalstvo, in da se leti z letališč na ozemlju Evropskega gospodarskega prostora (EGP) na letališča v Združenem kraljestvu urejajo v okviru EU ETS. V skladu s členom 28a(7) Direktive 2003/87/ES se odstopanje iz člena 28a(1) Direktive 2003/87/ES, v skladu s katerim bi morale države članice zahteve iz navedene direktive v zvezi z emisijami iz nekaterih letov na letališča v državah zunaj EGP in z njih obravnavati kot izpolnjene, uporablja samo v skladu s pogoji Sporazuma. 
            
            
               (3)Direktivo 2003/87/ES bi bilo zato treba spremeniti, da se iz EU ETS izključijo leti z letališč v Združenem kraljestvu na letališča v EGP. Da bi ohranili stabilnost, kar zadeva vključenost operaterjev v EU ETS, navedena izključitev letov z letališč v Združenem kraljestvu na letališča v EGP ne bi smela vplivati na določbe, ki na podlagi določenih pragov v smislu števila letov ali emisij na operaterja izključujejo nekatere letalske dejavnosti iz sistema EU ETS.
            
            
               (4)Direktivo 2003/87/ES bi bilo zato treba ustrezno spremeniti.
            
            
               (5)Ker se je Sporazum začasno uporabljal od 1. januarja 2021, bi se morala ta uredba uporabljati za emisije, ki nastajajo od navedenega datuma –
            
            
               SPREJELA NASLEDNJO UREDBO:
            
            
               Člen 1
            
            
               Drugi odstavek vnosa „Letalstvo“ iz stolpca „Dejavnosti“ v tabeli Priloge I k Direktivi 2003/87/ES se spremeni:
            
            
               (1) v točki (j) se drugi odstavek nadomesti z naslednjim: 
            
            
               „Leti iz točke (l) in (m) ali leti izključno za prevoz v okviru službenih potovanj vladajočih monarhov in njihovih bližnjih sorodnikov, predsednikov držav, predsednikov vlad in vladnih ministrov države članice se po tej točki ne smejo izključiti;“
            
            
               (2)točka (k) se nadomesti z naslednjim:
            
            
               „(k)
                     od 1. januarja 2013 do 31. decembra 2030 letov, ki bi razen v tej točki bili zajeti v tej dejavnosti in ki jih opravi nekomercialni operater zrakoplovov, kadar so skupne letne emisije teh letov manjše od 1 000 ton na leto (vključno z emisijami iz letov iz točke (l) in (m));“
            
            
               (3)doda se naslednja točka (m):
            
            
               „(m)
                     leti z letališč v Združenem kraljestvu na letališča v EGP.“
            
            
               Člen 2
            
         
         
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2021. 
            
            
            
            
            
               Ta uredba je v celoti zavezujoča in se neposredno uporablja v vseh državah članicah. 
            
            
               V Bruslju, 17.6.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Izraz „enakovreden“ sicer ni vključen v operativno besedilo Direktive 2003/87/ES, ampak je vključen v uvodno izjavo 17 Direktive 2008/101/ES.
               
               
                  
                     (2)
                  
                        Glej na primer uvodno izjavo 6 Uredbe št. 421/2014 Evropskega parlamenta in Sveta z dne 16. aprila 2014.
               
               
                  
                     (3)
                  
                        Uredba (EU) 2017/2392 Evropskega parlamenta in Sveta z dne 13. decembra 2017 o spremembi Direktive 2003/87/ES zaradi ohranitve obstoječih omejitev področja uporabe za letalske dejavnosti in priprave na izvajanje globalnega tržnega ukrepa po letu 2021 (UL L 350, 29.12.2017, str. 7).
               
               
                  
                     (4)
                  
                        Sklep Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 444, 31.12.2020, str. 2). 
               
               
                  
                     (5)
                  
                        Sklep Sveta (EU) 2021/689 z dne 29. aprila 2021 o sklenitvi, v imenu Unije, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 149, 30.4.2021, str. 2).
               
               
                  
                     (6)
                  
                        Člen 392 Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (UL L 149, 30.4.2022, str.10). 
               
               
                  
                     (7)
                  
                        
                  https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf
                  . 
               
               
                  
                     (8)
                  
                        Ta pristop je bil opredeljen kot praktičen način za rešitev vprašanja skupnih, a različnih odgovornosti in zmogljivosti, kar je bil dolgoletni izziv v okviru Okvirne konvencije ZN o spremembi podnebja. Glej na primer 
                  http://papers.ssrn.com/sol3/papers.cfm?abstract_id=1952554
                  .
               
               
                  
                     (9)
                  
                        
                  https://www.legislation.gov.uk/uksi/2020/1265/contents/made
                  . 
               
               
                  
                     (10)
                  
                        Sporazum med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov (UL L 322, 7.12.2017, str. 3).
               
               
                  
                     (11)
                  
                        Sklep C(2020) 3107, glej 
                  https://ec.europa.eu/transparency/regdoc/rep/3/2020/EN/C-2020-3107-F1-EN-MAIN-PART-1.PDF
                   
               
               
                  
                     (12)
                  
                        UL L 275, 25.10.2003, str. 32.
               
               
                  
                     (13)
                  
                        Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (UL L 444, 31.12.2020, str. 14). 
               
               
                  
                     (14)
                  
                        Sklep Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 444, 31.12.2020, str. 2).
               
               
                  
                     (15)
                  
                        Sklep Sveta (EU) 2021/689 z dne 29. aprila 2021 o sklenitvi, v imenu Unije, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 149, 30.4.2021, str. 2).
               
               
                  
                     (16)
                  
                        Obvestilo o začetku veljavnosti Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 149, 30.4.2021, str. 2560).